Document ID: 32003D0204

Komisijas Lēmums
(2003. gada 21. marts),
ar ko groza Lēmumu 97/569/EK attiecībā uz Ungārijas, Slovēnijas un Slovākijas Republikas uzņēmumu iekļaušanu trešo valstu tādu uzņēmumu pagaidu sarakstos, no kuriem dalībvalstis atļauj gaļas produktu importu
(izziņots ar dokumenta numuru C(2003) 832)
(Dokuments attiecas uz EEZ)
(2003/204/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par pārejas posma nosacījumiem, izstrādājot trešo valstu tādu uzņēmumu pagaidu sarakstu, no kuriem dalībvalstis var atļaut konkrētu dzīvnieku izcelsmes produktu, zvejniecības produktu vai dzīvu gliemeņu importu [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 1. un 4. punktu,
tā kā:
(1) Pagaidu saraksti par trešo valstu uzņēmumiem, no kuriem dalībvalstis atļauj gaļas produktu importu, ir noteikti Komisijas Lēmumā 97/569/EK [3], kurā jaunākie grozījumi izdarīti ar Lēmumu 2002/671/EK [4].
(2) Ungārija, Slovēnija un Slovākijas Republika ir aizsūtījušas tādu uzņēmumu sarakstus, kas ražo savvaļas dzīvnieku gaļas produktus, par kuriem kompetentās iestādes apliecina, ka uzņēmumi atbilst Kopienas noteikumiem.
(3) Minētie uzņēmumi jāiekļauj Lēmuma 97/569/EK noteiktajos sarakstos.
(4) Tā kā vēl nav veiktas pārbaudes uz vietas, imports no šādiem uzņēmumiem nav piemērots samazinātām fiziskām pārbaudēm saskaņā ar Lēmuma 95/408/EK 2. panta 4. punktu.
(5) Tādēļ attiecīgi jāgroza Lēmums 97/569/EK.
(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/569/EK I pielikums ir grozīts saskaņā ar šā lēmuma pielikumu.
2. pants
Šo lēmumu piemēro no 2003. gada 1. aprīļa.
3. pants
Šis lēmums ir adresēts dalībvalstīm.
Briselē, 2003. gada 21. martā

Labels: 3
0
18
17